b'\n_START_ARTICLE_\nDnipro\n_START_PARAGRAPH_\nDnipro (ukrainsk: \xd0\x94\xd0\xbd\xd1\x96\xd0\xbf\xd1\x80\xd0\xbe\xcc\x81; russisk: \xd0\x94\xd0\xbd\xd0\xb8\xd0\xbf\xd1\x80\xd0\xbe), tidligere Dnipropetrovsk, er en sentral industriby i Ukraina og administrasjonssentrum for Dnipropetrovsk oblast. Med rundt \xc3\xa9n million innbyggere er det Ukrainas fjerde st\xc3\xb8rste by.  _NEWLINE_Byen ble opprinnelig grunnlagt av fyrst Grigorij Potjomkin i 1787. Den ligger s\xc3\xb8r\xc3\xb8st for hovedstaden Kiev ved elven Dnipro (russisk: \xd0\x94\xd0\xbd\xd0\xb5\xd0\xbf\xd1\x80 \xe2\x80\x93 Dnepr), og er derfor en viktig innenlandshavn. Byen har hatt en rekke navn opp gjennom historien, fra 1926 til 2016 het den Dnipropetrovsk (ukrainsk: \xd0\x94\xd0\xbd\xd1\x96\xd0\xbf\xd1\x80\xd0\xbe\xd0\xbf\xd0\xb5\xd1\x82\xd1\x80\xd0\xbe\xd0\xb2\xd1\x81\xd1\x8c\xd0\xba; russisk: \xd0\x94\xd0\xbd\xd0\xb5\xd0\xbf\xd1\x80\xd0\xbe\xd0\xbf\xd0\xb5\xd1\x82\xd1\x80\xd0\xbe\xcc\x81\xd0\xb2\xd1\x81\xd0\xba \xe2\x80\x93 Dnepropetrovsk)._NEWLINE_Byen har et velutviklet offentlig transportsystem med blant annet en egen metro.\n_START_SECTION_\nHistorie\n_START_PARAGRAPH_\nDnipro ble grunnlagt i 1787 av fyrst Grigorij Potjomkin, da under navnet Jekaterinoslav (russisk: \xd0\x95\xd0\xba\xd0\xb0\xd1\x82\xd0\xb5\xd1\x80\xd0\xb8\xd0\xbd\xd0\xbe\xd1\x81\xd0\xbb\xd0\xb0\xcc\x81\xd0\xb2; ukrainsk: \xd0\x9a\xd0\xb0\xd1\x82\xd0\xb5\xd1\x80\xd0\xb8\xd0\xbd\xd0\xbe\xd1\x81\xd0\xbb\xd0\xb0\xd0\xb2 \xe2\x80\x93 Katerynoslav), som en hyllest til sin de facto ektefelle og med-regent i Russland, keiserinne Katarina den store._NEWLINE_Byen skulle v\xc3\xa6re midtpunkt for de omr\xc3\xa5dene som var blitt erobret av de ukrainske kosakker, som i 1775 hadde underkastet seg etter erobringen av deres hovedsete Zaporozka Sitsj, og av Det osmanske rike, i den russisk-tyrkiske krig 1768\xe2\x80\x931774._NEWLINE_William Hastie fra Skottland var mannen bak den byplaner for Jekaterinoslav som ble godkjent i 1817 og som ble fulgt gjennom hele 1800-tallet. Byen vokste  kraftig etter at Dneprogesdammen ble bygd i 1932. Under andre verdenskrig var byen administrasjonssete for Generalbezirk Dnjepropetrowsk, som var tt av seks distrikter i Reichskommissariat Ukraine. _NEWLINE_Dnipropetrovsk var i den p\xc3\xa5f\xc3\xb8lgende sovjettiden en av de viktigste forskningsentrene for utvikling av kjernefysiske v\xc3\xa5pen og i romprogrammet. Byen er hjemstedet til Juzjmasj, en viktig utvikler og produsert av romfarts- og ballistiske raketter. Den var likesom Sevastopol en s\xc3\xa5kalt lukket by fram til 1990-tallet, som ingen utlendinger fikk adgang til uten offisiell tillatelse.\n_START_SECTION_\nN\xc3\xa6ringsliv\n_START_PARAGRAPH_\nDnipro er en av Ukrainas st\xc3\xb8rste industribyer, med en omfattende jern- og st\xc3\xa5lindustri som baseres p\xc3\xa5 jernmalm fran Kryvyj Rih, mangan fra Nikopol, kull fra Donetsbassenget og elektrisk kraft fra de mange kraftstasjonene i elva Dnipro. Byen har ogs\xc3\xa5 produksjon av platest\xc3\xa5l, r\xc3\xb8rst\xc3\xa5l, st\xc3\xa5lvaier m.m., som utgj\xc3\xb8r grunnlaget for en betydelig mekanisk industri som produserer lokomotiv, jordbruksmaskiner, gruvemaskiner og annen tung utrustning. _NEWLINE_\xc3\x98vrig industri omfatter blant annet produksjon av kjemikalier, bildekk, farge, sement, tekstiler, sko og n\xc3\xa6ringsmidler._NEWLINE_I Dnipro finnes et universitet som ble grunnlagt i 1918, og mange tekniske skoler.\n_START_SECTION_\nReligion\n_START_PARAGRAPH_\nDe fleste innbyggerne er ortodokse kristne. Sv\xc3\xa6rt mange av j\xc3\xb8dene derfra er utvandret til Vesten eller til Israel, men de som er blitt igjen i byen, er med p\xc3\xa5 \xc3\xa5 sette sitt preg der. Dessuten har byen en muslimsk minoritet, som for det meste best\xc3\xa5r av krimtatarer._NEWLINE_Byen har dessuten b\xc3\xa5de latinske og bysantinske katolikker.'